เหตุผลที่ผมไม่ชอบกองทุนปันผล สำหรับแนวคิด passive income

1. เสียค่าบริหารกองทุน ซึ่งเหมือนไม่เสีย แต่จริงๆ บลจ. หักไปจากมูลค่าหน่วยลงทุน ถ้าเป็น active fund ก็หลายเปอร์เซ็นต์อยู่

2. มูลค่าหน่วยลงทุนของคุณหดทุกปี จากค่าใช้จ่ายต่างๆ ของกองทุน แถมยังมีเงินปันผลให้คุณได้ในระดับที่คุณพอใจ เคยคิดบ้างไหมว่าสินทรัพย์ที่กองทุนถือจะต้องโต หรือให้ปันผลเฉลี่ยรวมแล้วสูงขนาดไหน (ซึ่งคุณไม่ควรจะต้องมาใส่ใจตรงนี้ เพราะคุณคาดหวังให้ ผจก. กองทุนช่วยคิดแทนให้นี่นา) เพราะถ้าไม่อย่างนั้น กองทุนก็แค่ขายสินทรัพย์ที่ถือมาจ่ายปันผลให้คุณ และทำให้มูลค่าหน่วยลงทุนของคุณหดเอาๆ

3. เงินปันผลที่เข้าบัญชีธนาคารของคุณ 90 บาท จริงๆ กองทุนจ่ายให้คุณ 100 บาท แต่ถูกรัฐบาลหักกลางทางเป็นภาษี ณ ที่จ่ายไป 10 บาท แต่ถ้าคุณซื้อกองทุนไม่ปันผลจะไม่โดนตรงนี้ ใช้วิธีซื้อกองทุนไม่ปันผลแล้วทะยอยขายหน่วยมาใช้อาจจะประหยัดกว่า (ซึ่งเอาข้อมูลไปยื่นเพื่อขอคืนต้นปีหน้าได้ เดี๋ยวค่อยว่ากัน)

4. ถ้าคุณถือหุ้นปันผลตรงๆ แทนที่จะถือผ่านกองทุน คุณสามารถใช้สิทธิ "เครดิตภาษีเงินปันผล" คือคุณสามารถขอคืนภาษีเพิ่มจากสรรพากรได้ ซึ่งโดยทั่วไป (สำหรับบริษัทจดทะเบียนฯ ส่วนใหญ่ที่เสียภาษีนิติบุคคลในอัตรา 20%) เปรียบเสมือนการได้ปันผลเพิ่มอีกประมาณ 1 ใน 4 ของเงินที่บริษัทจ่ายให้คุณไปแล้วก่อนหน้านี้

เช่น ถ้าคุณถือหุ้นบริษัท ก และได้ปันผลเข้ากระเป๋า 90 บาท ความจริงคือปันผลส่วนนั้นเกิดจากกำไรของบริษัท 125 บาท บริษัทนำส่งภาษีนิติบุคคลให้รัฐ 20% = 25 บาท เหลือ 100 บาทจ่ายออกมา แต่ถึงมือคุณแค่ 90 บาทเพราะภาษี ณ ที่จ่าย 10% เบ็ดเสร็จโดนภาษีไป (25+10)/125 = 28%

ถ้าคุณถือหุ้น ก โดยตรง คุณสามารถเคลมทั้ง 125 บาทเข้ามาเป็นเงินได้บุคคลธรรมดาของตัวเองได้ ถ้าคุณเสีย ภงด. ต่ำกว่าเรท 30% (เงินได้สุทธิ 2m ต่อปีขึ้นไป) การยื่นแบบนี้จะทำให้ได้ภาษีคืนจากสรรพากรจาก 35 บาทที่เขาหักไว้ (ซึ่งคงไม่ได้ทั้ง 35 บาท ขึ้นกับว่าคุณเสียภาษีอัตราไหน แต่คงน้อยกว่า 28% แน่ๆ ล่ะ)

แต่ถ้าคุณถือ ก ผ่านกองทุน ก็คือสละสิทธิ์ 25 บาททิ้งไปเลยจ้า เหลือแค่ 10 บาทที่คุณสามารถคุยกับสรรพากรได้ (ซึ่งถ้าคุณฐานภาษีเกิน 10% ก็ไม่ต้องเอามายื่นหรอก ปล่อยให้เขาหัก ณ ที่จ่ายแล้วจบไปเลยดีกว่า ไม่งั้นต้องเสียเพิ่มอีก)

#Siamstr
#PassiveIncome
#Tax


เฮ่ยยยย น่าเอามาคุยในยาส้ม


สรุป ถ้าไหนๆ จะเล่นท่ายากตลาดทุนแบบนี้ทั้งที ก็ไปหัดอ่านงบการเงินแล้วเลือกหุ้นเข้าพอร์ตเองเถอะ


ใช่เลยครับ ผมก็ซื้อกองทุนไม่ปันผล หลักๆก็เอามาลดหย่อนภาษีครับ ถ้าเป็นมนุษย์เงินเดือนนี่ ถ้าไม่ซื้อกองทุนลดหย่อน โดยรัฐรีดภาษีเยอะมากๆ เอาเงินลดที่ลดหย่อนเป็นเงินก้อนไป Stack Sats ต่อไปครับ ^^


ปล่อยให้เค้าหัก ณ ที่จ่ายแล้วจบหรือจะปล่อยให้ความรักเราจบหละ ที่รัก


อยากหน้างอคอหักลงเข่งเหมือนปลาทูแม่กลองมั้ยล่ะนน


From: nostr:npub1p0glyrz85nu86gevlhrsg9t3pg5uhrhq3sgwjmy8mzq0k09m30pq2jv9kv


ผมยังคิดอยู่ว่าจุดไหนถึงจะคุ้มกับการซื้อกองทุนลดหย่อนภาษีเนี่ย

เอาเงินหนึ่งหมื่นไปล็อคไว้ 8 ปีเพื่อจะได้ไม่ต้องเสียเงิน 1000 ให้รัฐ (ถ้าเสียฐาน10%)

บางทีแอบคิดว่า ยอมเสีย 1000 แล้วเอาอีก 9000 มาซื้อบิตคอยน์ตอนนี้เลยดีกว่า อีก 8 ปีบิตคอยน์มันไปถึงไหนแล้วก็ไม่รู้


ชาวเราจะสนใจหรอเรื่องนี้ 555


เออจริงด้วย ทำไมผมไม่เคยมองมุมนี้เลยว่าถ้าเราเอาเงินที่จะใช้ซื้อกองทุนลดหย่อนภาษี (ผมซื้อ RMF🥲ต้องเก็บยาวจนถึงอายุ 55 ปี) มาซื้อบิทคอยเลยวะ
ขอบคุณจารย์ขิงมากครับ ที่ช่วยกระตุกต่อม เอ๊ะ ให้ทำงานอีกครั้ง


ข้อ1 ผมมากระตุกคิดได้ตอนจะลงกองทุน SSF เพื่อลดภาษี ถ้าคนที่โดนภาษีรายได้ไม่เยอะ
ประหยัดภาษี 5,10% แต่เสียค่าบริหารให้กองทุนตลอด 10 ปี สรุปแล้ว มันประหยัดภาษีได้จริงๆเหรอ…
นี้ยังไม่นับเค้าเอาเงินไปบริหารขาดทุนอีก (ปันผลระหว่างทาง โดนหักภาษีตามข้อ 3)

จะเลือกกองทุนแบบสะสมมูลค่าแต่บางกอง ขาดทุนยาวๆ..ครับ


หักซ้ำหักซ้อน แถมได้มาแล้วไปซื้อสินค้ายังโดน vat อีก , ถ้าขอคืนอาจได้ไม่เต็ม เผลอๆเสี่ยงโดนตรวจย้อนหลังอีก ยอมใจระบบนี้ค้าบบ อยากจ่ายภาษีนะ ถ้ามันแฟร์ และถูกไปนำไปใช้แบบเกิดประโยชน์จริงๆ ซึ่งไม่มีวันนั้นแน่นนอนว 😂


ไอเดีย ดีเลยครับ👍🏻👍🏻


สุดท้ายต้องมานั่งเชื่อว่า ออดิตเตอร์จะโอเคอีก เคยสงสัยว่าการ มาร์คทูมาเก็ตมัน จริงแค่ไหน สุดท้ายก็พิสูจน์เองไม่ได้อีก ปวดตับ เหลือไว้แค่ RMF


พูดอีกก็ถูกอีก


รีบๆ อายุ 55 ครับจะได้ไถ่คืนได้


สรรพากรบอกเอาเงินไปใช้ยังไงกูไม่รู้ กุเก็บอย่างเดียววววว


แถมต้องทำตามเงื่อนไขซื้อต่อเนื่องอย่างน้อยปีเว้นปีด้วยนะ


There's a lot of buzz around your post.
Added to the https://nostraco.in/hot feed


เอ แปลกๆแฮะ 555


เก็บไม่สน คนจ่ายเลยยว่าจะมีไหม 😂


RMF ทำให้ทุกคนอยากรีบแก่ 😂


กองทุน Bitcoin ETF สำหรับคนที่กลัวๆกล้าๆ :’)


From: nostr:npub1l2apha3enhyuaxlzhaqw6cjfyzgtya3vdeckvlr002dsrnw2ckgq95vugy